
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2857 

23 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Ληξιάρχου στο Δήμο Πόρου. 1 

Ορισμός ληξιάρχου στη δημοτική ενότητα Πεντέλης 

Δήμου Πεντέλης. 2 

Ανάθεση καθηκόντων Ληξιάρχων σε Δημοτικές Ενό¬ 
τητες του Δήμου Κόνιτσας. 3 

Ανάθεση καθηκόντων Ληξιάρχου στις Δημοτικές Ενό¬ 
τητες (Ληξιαρχικές Περιφέρειες) του Δήμου Βόλ¬ 
βης Νομού Θεσσαλονίκης. 4 

Ανάθεση καθηκόντων Ληξιάρχου στις Δημοτικές Ενό¬ 
τητες (Ληξιαρχικές Περιφέρειες) του Δήμου Ωραι- 

οκάστρου Νομού Θεσσαλονίκης. 5 

Ανάθεση καθηκόντων Ληξιάρχου στη Δημοτική Ενό¬ 
τητα (Ληξιαρχική Περιφέρεια) Κορώνειας του Δή¬ 
μου Λαγκαδά Νομού Θεσσαλονίκης. 6 


Τροποποίηση της υπ’ αριθμ. 0-833/18η/6-10-2008 από¬ 
φασης ΔΣ/ΕΟΦ (ΦΕΚ 135Β/24-1-2009) περί καθο¬ 
ρισμού των Κατευθυντηρίων Γραμμών της Ε.Ε. 
σχετικά με τις «Αρχές και τους Κανόνες Καλής 
Παραγωγής για τα Φάρμακα και τα δοκιμαζόμε¬ 
να φάρμακα ανθρώπινης χρήσης» όπως ισχύει.. 7 


Α ΠΟΦΑΣΕ ΙΣ 

Αριθμ. 60256/42267 (1) 

Ορισμός Ληξιάρχου στο Δήμο Πόρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 344/1976 
(ΦΕΚ 143/Α/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του Ν. 2307/1995. 

2. Τ ις διατάξεις των άρθ. 1,2, 6 και 280 του Ν. 3852/2010 
(ΦΕΚ 87/Α/2010) Νέα Αρχιτεκτονική της Αυτ/σης και της 
Αποκ/νης Διοίκησης-Πρόγραμμα Καλλικράτης. 

3. Το με αρ. πρωτ. 6597/1-10-2014 έγγραφο του Δήμου 
Πόρου, περί ανάθεσης καθηκόντων ληξιάρχου. 

4. Την αριθ. 3943/1690 (ΦΕΚ/Β/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής “ΜΕ 


ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ”» αποφάσεων, εγγρά¬ 
φων και άλλων πράξεων για θέματα Διοίκησης στον Γ ε¬ 
νικό Δ/ντή Εσωτερικής Λειτουργίας, στον Προϊστάμενο 
της Διεύθυνσης Διοίκησης και στου Προϊσταμένους των 
Τμημάτων της Διεύθυνσης αυτής, της Αποκεντρωμένης 
Διοίκησης Αττικής, αποφασίζουμε: 

Ορίζουμε ληξίαρχο για τα ληξιαρχικά γεγονότα που 
συμβαίνουν στο Δήμο Πόρου, τον υπάλληλο του Δήμου, 
ΤΣΟΥΚΑ ΕΥΑΓΓΕΛΟ του Αντωνίου, κλάδου ΠΕ Διεκπε¬ 
ραίωσης Υποθέσεων, με βαθμό Ε'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 

Η Διευθύντρια Διοίκησης 
ΑΓΓΕΛΙΚΗ ΒΟΓΙΑΤΖΗ 
-♦- 

Αριθμ. 62647/43507 (2) 

Ορισμός ληξιάρχου στη δημοτική ενότητα Πεντέλης 
Δήμου Πεντέλης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 344/1976 
(ΦΕΚ143/Α/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του Ν. 2307/1995. 

2. Τ ις διατάξεις των άρθ. 1,2, 6 και 280 του Ν. 3852/2010 
(ΦΕΚ 87/Α/2010) Νέα Αρχιτεκτονική της Αυτ/σης και της 
Αποκ/νης Διοίκησης-Πρόγραμμα Καλλικράτης. 

3. Την αριθ. Φ. 127080/57460/21-12-2010 (ΦΕΚ 1984/Β/2010) 
Υποδιαίρεση ληξιαρχικής περιφέρειας Δήμων. 

4. Το αρ. 24318/2014 έγγραφο του Δήμου Πεντέλης 
περί ανάθεσης καθηκόντων ληξιάρχου. 

5. Την αριθ. 3943/1690 (ΦΕΚ/Β/597/2011) απόφαση 
Γενικού Γραμματέα Αποκεντρωμένης Διοίκησης Ατ¬ 
τικής περί «Μεταβίβασης αρμοδιότητας υπογραφής 
“ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ”», αποφασίζουμε: 

Ορίζουμε ληξίαρχο για τα ληξιαρχικά γεγονότα που 
συμβαίνουν στην υποδιαιρεμένη ληξιαρχική περιφέρεια 
ταυτιζόμενη με τη δημοτική ενότητα Πεντέλης του Δή¬ 
μου Πεντέλης, ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δημοτική ενότητα Πεντέλης, Δήμου Πεντέλης την 
υπάλληλο του Δήμου, ΚΟΥΛΑΚΟΥ ΠΑΝΑΓΙΩΤΑ του 
Αλέξανδρου, κλάδου ΠΕ Περιβάλλοντος με βαθμό Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2014 

Με εντολή Γενικού Γραμματέα 
Αποκεντρωμένης Διοίκησης 

Η Διευθύντρια Διοίκησης 
ΑΓΓΕΛΙΚΗ ΒΟΓΙΑΤΖΗ 
-♦- 

Αριθμ. 68432/14035 (3) 

Ανάθεση καθηκόντων Ληξιάρχων 
σε Δημοτικές Ενότητες του Δήμου Κόνιτσας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1, 2 παρ. 1, 6 και 280.1 του 
Ν. 3852/10 (ΦΕΚ 87/Α707-06-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης», όπως σήμερα ισχύει. 

2. Τις διατάξεις του άρθρου 8.Α παρ. 4 (ββ) του Π.Δ. 
141/2010 (ΦΕΚ 234/Α727-12-2010) «Οργανισμός της Απο¬ 
κεντρωμένης Διοίκησης Ηπείρου-Δυτικής Μακεδονίας». 

3. Τις διατάξεις των άρθρων 1 και 2 του Ν. 344/1976 
(ΦΕΚ 143/Α711-06-1976) «Περί ληξιαρχικών πράξεων», όπως 
τροποποιήθηκαν με τις διατάξεις των άρθρων 9 του 
Ν. 2307/1995 (ΦΕΚ 113/Α'/15-06-1995) «Προσαρμογή νομο¬ 
θεσίας αρμοδιότητας Υπουργείου Εσωτερικών στις διατά¬ 
ξεις για τη Νομαρχιακή Αυτοδιοίκηση και άλλες διατάξεις» 
και 14 του Ν. 2503/1997 (ΦΕΚ 107/Α730-05-1997) «Διοίκηση, 
οργάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

4. Τις διατάξεις του άρθρου 49 του Ν. 3584/2007 (ΦΕΚ 
143/Α728-06-2007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Την με αριθμ. πρωτ. Φ. 127080/57460/21-12-2010 
(ΦΕΚ 1984/Β721-12-2010) απόφαση του Υπουργού Εσω¬ 
τερικών «Υποδιαίρεση ληξιαρχικής περιφέρειας, Δήμων 
που συνιστώνται από συνένωση Ο.Τ.Α. σύμφωνα με τον 
Ν. 3852/2010». 

6. Την αριθμ. 65/2010 Εγκύκλιο του Υπουργείου Εσω¬ 
τερικών (Φ. 127080/57510/31-12-2010) με θέμα «Περί των 
ληξιαρχικών βιβλίων των νέων Δήμων που συνιστώνται 
από συνένωση Ο.Τ.Α. με το Ν. 3852/2010. 

7. Το με αριθμ. πρωτ. Φ. 131360/13554/14/14-08-2014 
έγγραφο του Υπουργείου Εσωτερικών με θέμα «Περί 
θητείας Ληξιάρχου». 

8. Η αριθμ. πρωτ. 166/19-09-2014 σε ορθή επανάληψη 
απόφαση του Δημάρχου Κόνιτσας από την οποία προ¬ 
κύπτει ότι ο Δήμαρχος Κόνιτσας αδυνατεί να ασκήσει 
τα καθήκοντα του Ληξιάρχου λόγω των αυξημένων υπο¬ 
χρεώσεων του και προτείνεται η ανάθεση καθηκόντων 
Ληξιάρχου για τη Δ.Ε. Αετομηλίτσας στην υπάλληλο του 
Δήμου Στέλλα Καράτζιου του Αναστασίου κλάδου ΔΕ 
Διεκπεραίωσης Υποθέσεων Πολιτών με βαθμό Ε', για τη 
ΔΕ. Διστράτου στον υπάλληλο του Δήμου Κωνσταντίνο 
Τσαβίδη του Ιωάννη κλάδου ΔΕ Διοικητικού με βαθμό Ε', 
για τη ΔΕ. Κόνιτσας στην υπάλληλο του Δήμου Χριστίνα 
Καραφλιά του Χαρίση κλάδου ΔΕ Διοικητικού - Λογι¬ 


στικού με βαθμό Δ', για τη Δ.Ε. Μαστοροχωρίων στον 
υπάλληλο του Δήμου Χρήστο Μαργαρίτη του Δημοσθέ¬ 
νους κλάδου ΤΕ Τεχνολόγων Ηλεκτρολόγων Μηχανικών 
με βαθμό Γ' και για τη ΔΕ. Φούρκας στην υπάλληλο 
του Δήμου Σουλτάνα Γάκη του Νικολάου κλάδου ΔΕ 
Διεκπεραίωσης Υποθέσεων Πολιτών με βαθμό Δ'. 

9. Την αριθμ. πρωτ. 10604/02-10-2014 βεβαίωση του 
Δήμου για την εξασφαλισμένη πίστωση, αποφασίζουμε: 

Αναθέτουμε την άσκηση καθηκόντων Ληξιάρχου στον 
Δήμο Κόνιτσας ως εξής: α) για τη Δημοτική Ενότητα 
Αετομηλίτσας στην υπάλληλο του Δήμου Στέλλα Κα- 
ράτζιου του Αναστασίου κλάδου ΔΕ Διεκπεραίωσης 
Υποθέσεων Πολιτών με βαθμό Ε', β) για τη Δημοτική 
Ενότητα Διστράτου στον υπάλληλο του Δήμου Κων¬ 
σταντίνο Τσαβίδη του Ιωάννη κλάδου ΔΕ Διοικητικού 
με βαθμό Ε', γ) για τη Δημοτική Ενότητα Κόνιτσας στην 
υπάλληλο του Δήμου Χριστίνα Καραφλιά του Χαρίση 
κλάδου ΔΕ Διοικητικού - Λογιστικού με βαθμό Δ', δ) για 
τη Δημοτική Ενότητα Μαστοροχωρίων στον υπάλληλο 
του Δήμου Χρήστο Μαργαρίτη του Δημοσθένους κλά¬ 
δου ΤΕ Τεχνολόγων Ηλεκτρολόγων Μηχανικών με βαθμό 
Γ' και ε) για τη Δημοτική Ενότητα Φούρκας στην υπάλ¬ 
ληλο του Δήμου Σουλτάνα Γάκη του Νικολάου κλάδου 
ΔΕ Διεκπεραίωσης Υποθέσεων Πολιτών με βαθμό Δ'. 

Από την απόφαση αυτή προκύπτει δαπάνη σε βάρος του 
Προϋπολογισμού οικονομικού έτους 2014 του Δήμου Κόνι¬ 
τσας, για την οποία υπάρχει εξασφαλισμένη πίστωση στον 
Κ.Α. 02.10 6012.02 αυτού και θα προβλεφθεί ανάλογη πίστω¬ 
ση στους προϋπολογισμού του Δήμου των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 13 Οκτωβρίου 2014 

Η Γ ενική Γ ραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 
-♦- 

Αριθμ. 79234 (4) 

Ανάθεση καθηκόντων Ληξιάρχου στις Δημοτικές Ενό¬ 
τητες (Ληξιαρχικές Περιφέρειες) του Δήμου Βόλβης 
Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 344/1976 
(Φ.Ε.Κ. 143/Α'/ΙΙ-06-1976), όπως τροποποιήθηκε με τις όμοι¬ 
ες της παρ. 15 του άρθρου 9 του Ν. 2307/1995 (Φ.Ε.Κ. 113/ 
Α'/15-06-1995). 

2. Τις διατάξεις του Ν. 3852/2010 (Φ.Ε.Κ. 87/Α'/07-06- 
2010 ). 

3. Τις διατάξεις της υπ’ αριθ. 127080/57460/21.12.2010 
απόφασης Υπουργού Εσωτερικών, Αποκέντρωσης και 
Ηλεκτρονικής Διακυβέρνησης, σύμφωνα με την οποία η 
ληξιαρχική περιφέρεια κάθε νέου Δήμου που συνίσταται 
με τον Ν. 3852/2010, υποδιαιρείται σε τόσες όσες και 
οι Δημοτικές Ενότητες, κατά τρόπο ώστε η ληξιαρχική 
περιφέρεια να ταυτίζεται με την εδαφική περιφέρεια 
μιας Δημοτικής Ενότητας. 

4. Την αριθ. πρωτ. οικ. 53844/10-07-2013 (ΦΕΚ 2017/Β7 
16-08-2013) (Άρθρο 2) απόφαση του Γ ενικού Γ ραμματέα 
της Αποκεντρωμένης Διοίκησης Μακεδονίας - Θράκης 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


34597 


«περί παροχής εξουσιοδότησης υπογραφής πράξεων 
και εγγράφων “Με εντολή Γενικού Γραμματέα” στους 
προϊσταμένους των οργανικών μονάδων της Αποκε¬ 
ντρωμένης Διοίκησης Μακεδονίας - Θράκης». 

5. Το αριθ. πρωτ. 23.418/11.09.2014 έγγραφο του Δήμου 
Βόλβης Νομού Θεσσαλονίκης, σχετικά με την αριθμ. 
23.418/11-09-2014 απόφαση ανάθεσης άσκησης διορι¬ 
σμού καθηκόντων Ληξιάρχου στις Δημοτικές Ενότητες 
του οικείου φορέα υπαλλήλων του, για την εύρυθμη 
λειτουργία των Ληξιαρχείων των Δημοτικών Ενοτήτων 
του Δήμου. 

6. Το γεγονός ότι από την απόφαση προκαλείται δαπάνη 
στον προϋπολογισμό του Δήμου Βόλβης, για το έτος 2014, 
σύμφωνα και με την αριθμ πρωτ. 23.276/10-09-2014 βεβαίω¬ 
ση της Οικονομικής Υπηρεσίας του Δήμου, αποφασίζουμε: 

Αναθέτουμε καθήκοντα Ληξιάρχου των Δημοτικών 
Ενοτήτων (Ληξιαρχικών Περιφερειών) του Δήμου Βόλ¬ 
βης στους τακτικούς υπαλλήλους του οικείου Δήμου 
ως εξής: 

α) στη Δημοτική Ενότητα Ρεντίνας, στον Γεώργιο Βε- 
νιώτη του Αγγέλου, κλάδου ΔΕ - Διοικητικών με βαθμό 

Δ', 

β) στη Δημοτική Ενότητα Αγίου Γεωργίου, στην Ευ¬ 
φροσύνη Σεφερλή του Θεοδώρου, κλάδου ΠΕ - Διοικη¬ 
τικών με βαθμό Δ', 

γ) στη Δημοτική Ενότητα Απολλωνίας, στην Ελένη 
Πιπιντάκου του Στέργιου, κλάδου ΔΕ - Διοικητικών με 
βαθμό Δ', 

δ) στη Δημοτική Ενότητα Αρέθουσας, στον Αναστάσιο 
Γ κάγκαρη του Γ εωργίου, κλάδου ΤΕ-Διοικητικού Οικο¬ 
νομικού με βαθμό Γ', 

ε) στη Δημοτική Ενότητα Εγνατίας, στον Δημήτριο 
Δαδάλα του Αθανασίου, κλάδου ΔΕ - Διοικητικών με 
βαθμό Δ', 

στ) στη Δημοτική Ενότητα Μαδύτου στον Νικόλαο 
Πανταζίδη του Κυριάκου, κλάδου ΔΕ - Διοικητικών με 
βαθμό Γ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Οκτωβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Προϊσταμένη Τμήματος Τ.Α. και Ν.Π. 

Νομού Θεσσαλονίκης 
ΣΟΥΛΤΑΝΑ ΤΣΕΛΕΝΤΗ 
-♦- 

Αριθμ. 82160 (5) 

Ανάθεση καθηκόντων Ληξιάρχου στις Δημοτικές Ενό¬ 
τητες (Ληξιαρχικές Περιφέρειες) του Δήμου Ωραιο- 
κάστρου Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 344/1976 
(Φ.Ε.Κ. 143/Α'/11-06-1976), όπως τροποποιήθηκε με τις 
όμοιες της παρ. 15 του άρθρου 9 του Ν. 2307/1995 (Φ.Ε.Κ. 
113/Α'/15-06-1995). 

2. Τις διατάξεις του Ν. 3852/2010 (Φ.Ε.Κ. 87/Α'/07-06-2010). 

3. Τις διατάξεις της υπ’ αριθ. 127080/57460/21.12.2010 
απόφασης Υπουργού Εσωτερικών, Αποκέντρωσης και 


Ηλεκτρονικής Διακυβέρνησης, σύμφωνα με την οποία η 
ληξιαρχική περιφέρεια κάθε νέου Δήμου που συνίσταται 
με τον Ν. 3852/2010, υποδιαιρείται σε τόσες όσες και 
οι Δημοτικές Ενότητες, κατά τρόπο ώστε η ληξιαρχική 
περιφέρεια να ταυτίζεται με την εδαφική περιφέρεια 
μιας Δημοτικής Ενότητας. 

4. Την αριθ. πρωτ. οικ. 53844/10-07-2013 (ΦΕΚ 2017/ 
Β'/16-08-2013) (Αρθρο 2) απόφαση του Γ ενικού Γ ραμμα¬ 
τέα της Αποκεντρωμένης Διοίκησης Μακεδονίας - Θρά¬ 
κης περί παροχής εξουσιοδότησης υπογραφής πράξεων 
και εγγράφων «Με εντολή Γ ενικού Γ ραμματέα» στους 
προϊσταμένους των οργανικών μονάδων της Αποκε¬ 
ντρωμένης Διοίκησης Μακεδονίας - Θράκης». 

5. Το αριθ. πρωτ. 28341/22.09.2014 έγγραφο του Δήμου 
Ωραιοκάστρου Νομού Θεσσαλονίκης, σχετικά με την 
αριθμ. 373/28340/22-09-2014 απόφαση ανάθεσης άσκη¬ 
σης διορισμού καθηκόντων Ληξιάρχου στις Δημοτικές 
Ενότητες του οικείου φορέα υπαλλήλων του, για την 
εύρυθμη λειτουργία των Ληξιαρχείων των Δημοτικών 
Ενοτήτων του Δήμου. 

6. Το γεγονός ότι από την απόφαση αυτή δεν προκα- 
λείται δαπάνη στον προϋπολογισμό του Δήμου Ωραιο¬ 
κάστρου, για το έτος 2014, αποφασίζουμε: 

Αναθέτουμε καθήκοντα Ληξιάρχου των Δημοτικών 
Ενοτήτων (Ληξιαρχικών Περιφερειών) του Δήμου Ωραι¬ 
οκάστρου στους τακτικούς υπαλλήλους του οικείου 
Δήμου ως εξής: 

α) στη Δημοτική Ενότητα Ωραιοκάστρου, στην Πολύ¬ 
μνια Μπαλοτόγλου του Αντωνίου, κλάδου ΔΕ Διοικητι¬ 
κού με βαθμό Γ', 

β) στη Δημοτική Ενότητα Μυγδονίας, στην Βασιλική 
Κοσμούδη του Τηλέμαχου, κλάδου ΔΕ Διοικητικού με 
βαθμό Γ', 

γ) στη Δημοτική Ενότητα Καλλιθέας, στην Σουλτά¬ 
να Κάρτζια του Νικολάου, κλάδου ΔΕ Διοικητικού με 
βαθμό Δ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Οκτωβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Προϊσταμένη Τμήματος Τ.Α. & Ν.Π. 

Νομού Θεσσαλονίκης 
ΣΟΥΛΤΑΝΑ ΤΣΕΛΕΝΤΗ 
-♦- 

Αριθμ. 83890 (6) 

Ανάθεση καθηκόντων Ληξιάρχου στη Δημοτική Ενότη¬ 
τα (Ληξιαρχική Περιφέρεια) Κορώνειας του Δήμου 
Λαγκαδά Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τ ις διατάξεις της παρ. 2 του άρθρου 2 του Ν. 344/1976 
(Φ.Ε.Κ. 143/Α'/11-06-1976), όπως τροποποιήθηκε με τις 
όμοιες της παρ. 15 του άρθρου 9 του Ν. 2307/1995 (Φ.Ε.Κ. 
113/Α'/15-06-1995). 

2. Τις διατάξεις του Ν. 3852/2010 (Φ.Ε.Κ. 87/Α'/07-06-2010). 

3. Τις διατάξεις της υπ’ αριθ. 127080/57460/21.12.2010 
απόφασης Υπουργού Εσωτερικών, Αποκέντρωσης και 
Ηλεκτρονικής Διακυβέρνησης, σύμφωνα με την οποία η 

ληξιαρχική περιφέρεια κάθε νέου Δήμου που συνίσταται 
με τον Ν. 3852/2010, υποδιαιρείται σε τόσες όσες και 
οι Δημοτικές Ενότητες, κατά τρόπο ώστε η ληξιαρχική 
περιφέρεια να ταυτίζεται με την εδαφική περιφέρεια 
μιας Δημοτικής Ενότητας. 

4. Την αριθ. πρωτ. οικ. 53844/10-07-2013 (ΦΕΚ 2017/ 
Β716-08-2013) (Άρθρο 2) απόφαση του Γενικού Γραμμα- 
τέα της Αποκεντρωμένης Διοίκησης Μακεδονίας - Θρά¬ 
κης περί παροχής εξουσιοδότησης υπογραφής πράξεων 
και εγγράφων «Με εντολή Γενικού Γραμματέα» στους 
προϊσταμένους των οργανικών μονάδων της Αποκε¬ 
ντρωμένης Διοίκησης Μακεδονίας - Θράκης». 

5. Το αριθ. πρωτ. 41.631/25.09.2014 έγγραφο του 
Δήμου Λαγκαδά Νομού Θεσσαλονίκης, σχετικά με 
την αριθμ. 523/41.617/25-09-2014 απόφαση ανάθεσης 
άσκησης διορισμού καθηκόντων Ληξιάρχου στη Δη¬ 
μοτική Ενότητα (Ληξιαρχική Περιφέρεια) Κορώνειας 
του οικείου φορέα. 

6. Το γεγονός ότι από την απόφαση δεν προκαλείται 
δαπάνη στον προϋπολογισμό του Δήμου Λαγκαδά, για 
το έτος 2014, αποφασίζουμε: 

Αναθέτουμε καθήκοντα Ληξιάρχου για τη Δημοτική 
Ενότητα (Ληξιαρχική Περιφέρεια) Κορώνειας του Δήμου 
Λαγκαδά στον τακτικό υπάλληλο του Δήμου Λαγκαδά 
Αστέριο Κομμάτα του Δημητρίου, κλάδου ΔΕ Διοικητι¬ 
κών με βαθμό Γ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Οκτωβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Προϊσταμένη Τμήματος ΤΑ. & Ν.Π. 

Νομού Θεσσαλονίκης 
ΣΟΥΛΤΑΝΑ ΤΣΕΛΕΝΤΗ 
-♦- 

Αριθμ. απόφ. Ο-379/12Υ15.9.2014 (7) 

Τροποποίηση της υπ’ αριθμ. 0-833/18Π/6-10-2008 απόφα¬ 
σης ΔΣ/ΕΟΦ (ΦΕΚ 135Β/24-1-2009) περί καθορισμού 
των Κατευθυντηρίων Γραμμών της Ε.Ε. σχετικά με 
τις «Αρχές και τους Κανόνες Καλής Παραγωγής για 
τα Φάρμακα και τα δοκιμαζόμενα φάρμακα ανθρώ¬ 
πινης χρήσης» όπως ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ 

Έχοντας υπόψη: 

1. Τις διατάξεις του άρθρου 3 παρ. 1β, 1δ και 10 και 
του άρθρου 2 του Ν. 1316/1983 (ΦΕΚ Α' 3/11-01-1983) 
όπως το τελευταίο αντικαταστάθηκε με το άρθρο 1 
του Ν. 1965/1991 (ΦΕΚ ΑΊ46/26-09-1991). 

2. Το άρθρο 6 παρ.Ι εδ.6 του Ν. 1316/1983 (ΦΕΚ Α' 3/ 
11-01-1983) όπως αντικαταστάθηκε από το αρθ.25 πε¬ 
ρίπτωση 2 του Ν. 3730/2008 (ΦΕΚ Α' 262/23-12-2008). 

3. Τις διατάξεις της Δ.ΥΓ.3α/Γ.Π. 32221 απόφαση (ΦΕΚ 
1049 Β/29-4-2013) περί Εναρμόνισης Της Ελληνικής Νο¬ 
μοθεσίας προς την ΟΔ.2001/83/ΕΚ (1.311 28-11-2001). 

4. Τις διατάξεις της υπ’ αριθμ. 282371/31-05-2006 κοι¬ 
νής υπουργικής απόφασης (ΦΕΚ Β' 731/16-06-2006) 
περί Εναρμόνισης Της Ελληνικής Νομοθεσίας προς τις 
ΟΔ.2001/82/ΕΚ (1.311 28-11-2001) και 2004/28/ΕΚ (I 136/ 
30-04-2004). 


5. Τις διατάξεις της ΔΥΓ 3α/7567/23-07-2008 (ΦΕΚ Β'1562/ 
06-08-2008) περί Προσαρμογής της Ελληνικής Νομοθεσί¬ 
ας προς την ΟΔ.2003/1994/ΕΚ (1.26214-10-2003). 

6. Τις διατάξεις της υπ’ αριθμ. 313314/25-01-1994 (ΦΕΚ 
Β' 52/28-01-1994) υπουργικής απόφασης «Θέσπιση γε¬ 
νικών αρχών και κατευθύνσεων για την Παρασκευή 
φαρμάκων προοριζομένων για κτηνιατρική χρήση, σε 
συμμόρφωση με την ΟΔ.91/412/ΕΟΚ (1228 17-08-1991). 

7. Την Τ.Ε.. 11/2014 Εισήγηση του Τμήματος Επιθεώ¬ 
ρησης του ΕΟΦ. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Την τροποποίηση της υπ’ αριθμ. 0-833/18η/6-10-2008 
απόφασης ΔΣ/ΕΟΦ (ΦΕΚ 135Β/24-1 -2009) περί καθορι¬ 
σμού των Κατευθυντηρίων Γ ραμμών της Ε.Ε. σχετικά 
με τις «Αρχές και τους Κανόνες Καλής Παραγωγής για 
τα Φάρμακα και τα δοκιμαζόμενα φάρμακα ανθρώπινης 
χρήσης» όπως έχει τροποποιηθεί από τις Αποφάσεις: 

1) υπ’ αριθμ. 23022 απόφαση, ΦΕΚ Β'779/29-04-2009, 

2) υπ’ αριθμ. 69251 απόφαση, ΦΕΚ Β'2255/20-10-2009 

3) υπ’ αριθμ. 62060 απόφαση, ΦΕΚ Β'1586/30-09-2010 

4) υπ’ αριθμ. 0-209/7 απόφαση, ΦΕΚ Β'2115/22-09-2011 

5) υπ’ αριθμ. 0-379/73ηΑπόφαση, ΦΕΚ Β'1631/10-05-2012 

6) υπ’ αριθμ. 0-9/1η/21-1-2013 απόφαση, ΦΕΚ Β'351/ 
19-2-2013 

7) υπ’ αριθμ. 0-156/3η/13-3-2014, ΦΕΚ Β'1200/12-5-2014, 
ΦΕΚ Β'1200/12-5-2014, ως ακολούθως: 

Το Κεφάλαιο 6 (Ελεγχος Ποιότητας) αντικαθίσταται 
με το κείμενο που ακολουθεί: 

ΚΕΦΑΛΑΙΟ 6 
ΕΛΕΓΧΟΣ ΠΟΙΟΤΗΤΑΣ 

Αρχή 

Αυτό το Κεφάλαιο θα πρέπει να διαβάζεται σε συνδυ¬ 
ασμό με όλα τα σχετικά λήμματα του Οδηγού των ΘΜΡ. 

Ο'Ελεγχος Ποιότητας σχετίζεται με τη δειγματοληψία, 
τις προδιαγραφές και τον έλεγχο καθώς και με την 
οργάνωση, τεκμηρίωση και διαδικασίες αποδέσμευ¬ 
σης, με τις οποίες εξασφαλίζεται ότι διεξάγονται οι 
απαραίτητοι και σχετικοί έλεγχοι και ότι τα υλικά δεν 
αποδεσμεύονται προς χρήση, ούτε τα προϊόντα αποδε- 
σμεύονται προς πώληση ή προμήθεια, μέχρι η ποιότητα 
τους να κριθεί ικανοποιητική. Ο'Ελεγχος Ποιότητας δεν 
περιορίζεται σε εργαστηριακές εργασίες, αλλά πρέπει 
να εμπλέκεται σε όλες τις αποφάσεις, οι οποίες μπορεί 
να αφορούν την ποιότητα του προϊόντος. Η ανεξαρτησία 
του Ελέγχου Ποιότητας από την Παραγωγή θεωρείται 
θεμελιώδης για την ικανοποιητική λειτουργία του Ελέγ¬ 
χου Ποιότητας (βλέπε επίσης Κεφάλαιο 1). 

Γ ενικά 

6.1 Κάθε κάτοχος άδειας δυνατότητας παραγωγής 
πρέπει να έχει ένα Τμήμα Ελέγχου Ποιότητας. Το τμήμα 
αυτό πρέπει να είναι ανεξάρτητο από τα άλλα τμή¬ 
ματα και υπό τη δικαιοδοσία ενός προσώπου με τα 
κατάλληλα προσόντα και εμπειρία, ο οποίος έχει στη 
διάθεση του ένα ή περισσότερα εργαστήρια ελέγχου. 
Πρέπει να διατίθενται επαρκείς πόροι προκειμένου να 
εξασφαλίζεται ότι όλες ρυθμίσεις Ελέγχου Ποιότητας 
διεξάγονται αποτελεσματικά και αξιόπιστα. 

6.2 Τα κύρια καθήκοντα του επικεφαλής του Ελέγχου 
Ποιότητας συνοψίζονται στο Κεφάλαιο 2. Το Τμήμα Ελέγ¬ 
χου Ποιότητας ως σύνολο έχει επίσης άλλα καθήκοντα, 

όπως να καθιερώνει, να αξιολογεί την αξιοπιστία και να 
εφαρμόζει όλες τις διαδικασίες ελέγχου ποιότητας, να 
επιβλέπει τον έλεγχο των δειγμάτων αναφοράς και/ή 
διατήρησης των υλικών και των προϊόντων όπου εφαρ¬ 
μόζεται, να εξασφαλίζει τη σωστή επισήμανση των πε- 
ριεκτών των υλικών και των προϊόντων, να εξασφαλίζει 
την παρακολούθηση της σταθερότητας των προϊόντων, 
να συμμετέχει στη διερεύνηση των παραπόνων που συν¬ 
δέονται με την ποιότητα του προϊόντος κ.λπ. Όλες αυτές 
οι εργασίες πρέπει να διεξάγονται σύμφωνα με γραπτές 
διαδικασίες και, όπου είναι αναγκαίο, να καταγράφονται. 

6.3 Η αξιολόγηση του τελικού προϊόντος πρέπει να 
περιλαμβάνει όλους τους σχετικούς παράγοντες, συ¬ 
μπεριλαμβανομένων των συνθηκών της παραγωγής, των 
αποτελεσμάτων του ελέγχου κατά την παραγωγή, της 
εξέταση της τεκμηρίωσης της παραγωγής (συμπεριλαμ- 
βανομένης της συσκευασίας), τη συμμόρφωση με τις 
Προδιαγραφές του Τελικού Προϊόντος και την εξέταση 
της τελικής συσκευασίας. 

6.4 Το προσωπικό του Ελέγχου Ποιότητας πρέπει να 
έχει πρόσβαση στις περιοχές παραγωγής για τη δειγ¬ 
ματοληψία και τη διερεύνηση, κατά περίπτωση. 

Ορθή Εργαστηριακή Πρακτική Ποιοτικού Ελέγχου 

6.5 Οι εργαστηριακές εγκαταστάσεις ελέγχου και ο 
εξοπλισμός πρέπει να ικανοποιούν τις γενικές και τις 
ειδικές απαιτήσεις για τους χώρους Ελέγχου Ποιότητας, 
που αναφέρονται στο Κεφάλαιο 3. Ο εξοπλισμός του 
εργαστηρίου δεν θα πρέπει να μετακινείται σε ρουτίνα 
μεταξύ των περιοχών υψηλού κινδύνου για την αποφυγή 
διασταυρούμενης επιμόλυνσης κατά λάθος. Ειδικότερα, 
το μικροβιολογικό εργαστήριο θα πρέπει να είναι διευ¬ 
θετημένο κατά τέτοιο τρόπο ώστε να ελαχιστοποιείται 
ο κίνδυνος της διασταυρούμενης επιμόλυνσης. 

6.6 Το προσωπικό, οι εγκαταστάσεις και ο εξοπλι¬ 
σμός στα εργαστήρια πρέπει να είναι κατάλληλα για 
τα καθήκοντα, που επιβάλλονται από τη φύση και την 
κλίμακα των εργασιών παραγωγής. Η χρήση εξωτερικών 
εργαστηρίων, σε συμφωνία με τις αρχές που περιγρά- 
φονται στο Κεφάλαιο 7, Σύμβαση Ανάλυσης, μπορούν 
να γίνονται αποδεκτά για συγκεκριμένους λόγους, αλλά 
αυτό πρέπει να δηλώνεται στα αρχεία του Ελέγχου 
Ποιότητας. 

Τεκμηρίωση 

6.7 Κατά την εργαστηριακή τεκμηρίωση πρέπει να 
εφαρμόζονται οι αρχές, που αναφέρονται στο Κεφά¬ 
λαιο 4. Ένα σημαντικό τμήμα αυτής της τεκμηρίωσης 
αναφέρεται στον Έλεγχο Ποιότητας και οι ακόλουθες 
λεπτομέρειες πρέπει να είναι άμεσα διαθέσιμες στο 
Τμήμα Ελέγχου Ποιότητας: 

• Οι προδιαγραφές 

• Οι διαδικασίες που περιγράφουν τη δειγματοληψία, 
τον έλεγχο, τα αρχεία (περιλαμβανομένων των δελτίων 
ανάλυσης και/ή των εργαστηριακών σημειωματάριων), 
την καταγραφή και την επαλήθευση, 

• Οι διαδικασίες για τη βαθμονόμηση/καταλληλότητα 
των οργάνων και τη συντήρηση του εξοπλισμού και τα 
σχετικά αρχεία. 

• Η διαδικασία για τη διερεύνηση αποτελεσμάτων 
Εκτός Προδιαγραφών και Εκτός Τάσεων 

• Οι εκθέσεις ελέγχου και/ ή τα πιστοποιητικά ελέγχου 

• Τα δεδομένα από την παρακολούθηση του περιβάλ¬ 
λοντος (αέρας, νερό και άλλα υποστηρικτικά συστήμα¬ 
τα), εφόσον απαιτείται, 


• Τα αρχεία αξιολόγησης της αξιοπιστίας των μεθό¬ 
δων ελέγχου, όπου εφαρμόζεται 

6.8 Κάθε τεκμηρίωση του Ελέγχου Ποιότητας, που 
συνδέεται με αρχεία παρτίδων, πρέπει να διατηρείται 
ακολουθώντας τις αρχές του Κεφαλαίου 4 για τη δια¬ 
τήρηση της τεκμηρίωσης παρτίδας. 

6.9 Ορισμένα είδη δεδομένων (π.χ. τα αποτελέσματα 
των ελέγχων, οι αποδόσεις, οι περιβαλλοντικοί έλεγ¬ 
χοι) θα πρέπει να διατηρούνται με τρόπο, ο οποίος να 
επιτρέπει την αξιολόγηση των τάσεων. Κάθε αποτέλε¬ 
σμα εκτός τάσης ή εκτός προδιαγραφών θα πρέπει να 
αντιμετωπίζεται και να είναι αντικείμενο διερεύνησης. 

6.10 Επιπλέον των πληροφοριών οι οποίες αποτελούν 
μέρος του αρχείου της παρτίδας, άλλα πρωτογενή δε¬ 
δομένα, όπως τα εργαστηριακά σημειωματάρια και/ ή 
τα αρχεία, πρέπει να διατηρούνται και να είναι άμεσα 
διαθέσιμα. 

Δειγματοληψία 

6.11 Η λήψη δείγματος πρέπει να γίνεται και να κατα¬ 
γράφεται σύμφωνα με εγκεκριμένες γραπτές διαδικα¬ 
σίες, οι οποίες να περιγράφουν: 

• την μέθοδο δειγματοληψίας, 

• τον εξοπλισμό, που θα χρησιμοποιηθεί, 

• την ποσότητα του δείγματος, που θα ληφθεί, 

• τις οδηγίες για οποιαδήποτε απαιτούμενη κατάτμη¬ 
ση του δείγματος, 

• τον τύπο και τις συνθήκες του περιέκτη, που θα 

• χρησιμοποιηθεί για το δείγμα, 

• την ταυτοποίηση των περιεκτών, που θα δειγμα- 
τισθούν, 

• οποιεσδήποτε ειδικές προφυλάξεις, που πρέπει να 
τηρούνται, ιδιαίτερα ως προς τη δειγματοληψία στείρων 
ή επιβλαβών υλικών, 

• τις συνθήκες αποθήκευσης, 

• τις οδηγίες για τον καθαρισμό και την αποθήκευση 
του εξοπλισμού για τη δειγματοληψία. 

6.12 Τα δείγματα πρέπει να είναι αντιπροσωπευτι¬ 
κά της παρτίδας υλικών ή προϊόντων, από την οποία 
ελήφθησαν. Επίσης, είναι δυνατόν να ληφθούν άλλα 
δείγματα των πιο κρίσιμων μερών μιας διαδικασίας (π.χ. 
η αρχή ή το τέλος μιας διαδικασίας). Το σχέδιο δειγ¬ 
ματοληψίας που εφαρμόζεται θα πρέπει να δικαιολο¬ 
γείται κατάλληλα και να βασίζεται σε μια προσέγγιση 
αξιολόγησης του κινδύνου. 

6.13 Οι περιέκτες των δειγμάτων πρέπει να φέρουν 
ετικέτα, η οποία να υποδεικνύει τα περιεχόμενα, με 
τον αριθμό παρτίδας, την ημερομηνία δειγματοληψίας 
και από ποιους περιέκτες ελήφθησαν τα δείγματα. Θα 
πρέπει να γίνεται η διαχείρισή του με τέτοιο τρόπο 
ώστε να ελαχιστοποιείται ο κίνδυνος ανάμιξης και να 
προστατεύονται τα δείγματα από δυσμενείς αποθη¬ 
κευτικές συνθήκες. 

6.14 Περαιτέρω οδηγίες σχετικά με τα δείγματα ανα¬ 
φοράς και διατήρησης παρέχονται στο Παράρτημα 19. 

Διεξαγωγή του Ελέγχου 

6.15 Οι αναλυτικές μέθοδοι πρέπει να έχουν υποβληθεί 
σε έλεγχο της αξιοπιστίας.Ένα εργαστήριο που χρησι¬ 
μοποιεί μια μέθοδο ελέγχου και δεν έχει πραγματοποιή¬ 
σει τον αρχικό έλεγχο αξιοπιστίας, θα πρέπει να επιβε¬ 
βαιώνει την καταλληλότητα της μεθόδου ελέγχου. Όλες 
οι εργασίες ελέγχου, που περιγράφονται στην άδεια 
κυκλοφορίας ή στον τεχνικό φάκελο (πχ. ΘΤϋ), πρέπει 
να διεξάγονται σύμφωνα με εγκεκριμένες μεθόδους. 

6.16 Τα αποτελέσματα, που λαμβάνονται, πρέπει να 
καταγράφονται. Τα αποτελέσματα των παραμέτρων οι 
οποίες χαρακτηρίζονται ως ποιοτικά χαρακτηριστικά ή 
ως κρίσιμες θα πρέπει να ελέγχονται ως προς τις τάσεις 
τους ώστε να ελέγχονται ότι συμφωνούν μεταξύ τους. 
Οι υπολογισμοί πρέπει να εξετάζονται με προσοχή. 

6.17 Οι έλεγχοι, που διεξάγονται, πρέπει να καταγρά¬ 
φονται και τα δελτία πρέπει να περιλαμβάνουν τουλά¬ 
χιστον τα ακόλουθα δεδομένα: 

α) το όνομα του υλικού ή του προϊόντος και, εφόσον 
εφαρμόζεται, τη δοσολογική μορφή, 
β) τον αριθμό της παρτίδας και, ανάλογα με την πε¬ 
ρίπτωση, τον παραγωγό και /ή τον προμηθευτή, 
γ) τις αναφορές σε σχετικές προδιαγραφές και δια¬ 
δικασίες ελέγχου, 

δ) τα αποτελέσματα ελέγχου, συμπεριλαμβανομένων 
των παρατηρήσεων και των υπολογισμών και αναφορά 
σε πιστοποιητικά ανάλυσης, 
ε) τις ημερομηνίες διεξαγωγής του ελέγχου, 
στ) τα αρχικά του προσώπου που διεξήγε τον έλεγχο, 
ζ) τα αρχικά του προσώπου που επαλήθευσαν τον 
έλεγχο και τους υπολογισμούς, όπου είναι σκόπιμο, 
η) μια σαφή δήλωση για την έγκριση ή απόρριψη (ή 
απόφαση για άλλη κατάσταση) και με ημερομηνία και 
υπογραφή του καθορισμένου υπεύθυνου προσώπου, 
θ) αναφορά στον εξοπλισμό που χρησιμοποιήθηκε. 

6.18 Όλοι οι έλεγχοι κατά τη διάρκεια της παραγωγής, 
συμπεριλαμβανομένων εκείνων, που έγιναν στο χώρο 
της παραγωγής από το προσωπικό της παραγωγής, 
πρέπει να γίνονται σύμφωνα με μεθόδους εγκεκριμένες 
από τον Έλεγχο Ποιότητας και τα αποτελέσματα να 
καταγράφονται. 

6.19 Ιδιαίτερη προσοχή πρέπει να καταβάλλεται στην 
ποιότητα των εργαστηριακών αντιδραστηρίων, των 
διαλυμάτων, των υάλινων σκευών, των προτύπων ανα¬ 
φοράς και των μέσων για καλλιέργειες. Πρέπει να προ¬ 
ετοιμάζονται και να ελέγχονται σύμφωνα με γραπτές 
διαδικασίες. Το επίπεδο των ελέγχων θα πρέπει να είναι 
ανάλογο με τη χρήση τους και τα διαθέσιμα δεδομένα 
σταθερότητας. 

6.20 Τα πρότυπα αναφοράς θα πρέπει να καθορίζονται 
ως κατάλληλα για την προτεινόμενη χρήση. Η καταλλη¬ 
λότητα και πιστοποίησή τους θα πρέπει να δηλώνεται 
ξεκάθαρα και να τεκμηριώνεται. Όταν υπάρχουν πρό¬ 
τυπα αναφοράς της Φαρμακοποιίας από μια επίσημα 
αναγνωρισμένη πηγή, θα πρέπει να χρησιμοποιούνται 
κατά προτίμηση ως κύρια πρότυπα αναφοράς εκτός 
αν αιτιολογείται διαφορετικά (η χρήση δευτερευόντων 
προτύπων επιτρέπεται εφόσον μπορεί να αποδειχθεί και 
να τεκμηριωθεί η ιχνηλασιμότητα στα κύρια πρότυπα 
αναφοράς). Αυτά τα υλικά της Φαρμακοποιίας θα πρέπει 
να χρησιμοποιούνται για τον σκοπό που περιγράφεται 
στην κατάλληλη Μονογραφία εκτός αν επιτρέπεται δι¬ 
αφορετικά από την Εθνική Αρμόδια Αρχή. 

6.21 Τα εργαστηριακά αντιδραστήρια, διαλύματα, πρό¬ 
τυπα αναφοράς και θρεπτικά υλικά, πρέπει να επισημαί- 
νονται με την ημερομηνία παρασκευής και ανοίγματος 
και την υπογραφή του προσώπου, που τα παρασκεύασε. 
Η ημερομηνία λήξης αντιδραστηρίων και θρεπτικών υλι¬ 
κών πρέπει να αναγράφεται στην ετικέτα, μαζί με τις 
ειδικές συνθήκες φύλαξης. Επιπλέον, για τα ογκομετρικά 
διαλύματα πρέπει να αναφέρονται η τελευταία ημερο¬ 
μηνία τιτλοποίησης και ο τελευταίος ισχύων δείκτης. 


6.22 Εφόσον χρειάζεται, στον περιέκτη πρέπει να υπο¬ 
δεικνύεται η ημερομηνία παραλαβής κάθε ουσίας που 
χρησιμοποιείται για εργασίες ελέγχου (π.χ. αντιδρα¬ 
στήρια, διαλύματα και πρότυπα αναφοράς). Οι οδηγίες 
για την χρήση και την φύλαξη πρέπει να ακολουθού¬ 
νται. Σε ορισμένες περιπτώσεις είναι δυνατόν να είναι 
αναγκαίο να διεξάγεται έλεγχος ταυτοποίησης και/ ή 
άλλος έλεγχος των αντιδραστηρίου κατά την παραλαβή 
ή πριν από την χρήση. 

6.23 Τα θρεπτικά μέσα θα πρέπει να προετοιμάζονται 
σύμφωνα με τις απαιτήσεις του παραγωγού των θρε¬ 
πτικών μέσων εκτός αν τεκμηριώνεται επιστημονικά. 
Η απόδοση όλων των θρεπτικών μέσων θα πρέπει να 
επιβεβαιώνεται πριν από τη χρήση. 

6.24 Χρησιμοποιημένα μικροβιολογικά μέσα και στελέ¬ 
χη θα πρέπει να απολυμαίνονται σύμφωνα με τις καθι¬ 
ερωμένες διαδικασίες και να απορρίπτονται με τρόπο 
που να αποτρέπει τη διασταυρούμενη επιμόλυνση και 
κατακράτηση των καταλοίπων. Η διάρκεια χρήσης των 
μικροβιολογικών μέσων θα πρέπει να καθορίζεται, τεκ¬ 
μηριώνεται και να δικαιολογείται επιστημονικά. 

6.25 Τα ζώα, που χρησιμοποιούνται για τον έλεγχο 
συστατικών, υλικών ή προϊόντων, πρέπει όπου απαι¬ 
τείται, να απομονώνονται πριν από την χρήση. Πρέπει 
αυτά να τηρούνται και να ελέγχονται κατά τρόπο που 
εξασφαλίζει την καταλληλότητα τους για την χρήση, 
για την οποία προορίζονται. Πρέπει να ταυτοποιούνται, 
και να τηρούνται επαρκή αρχεία που να παρουσιάζουν 
το ιστορικό της χρήσης τους. 

Πρόγραμμα εξελισσόμενης σταθερότητας 

6.26 Μετά την κυκλοφορία στην αγορά, πρέπει να πα- 
ρακολουθείται η σταθερότητα του φαρμακευτικού προ¬ 
ϊόντος σύμφωνα με ένα συνεχές κατάλληλο πρόγραμμα, 
που θα επιτρέπει την ανίχνευση κάθε ζητήματος σταθε¬ 
ρότητας (π.χ. μεταβολές στα επίπεδα προσμίξεων ή στη 
διαλυτοποίηση) που συσχετίζεται με το παρασκεύασμα 
στη συσκευασία που κυκλοφορεί στην αγορά. 

6.27 Ο σκοπός του προγράμματος εξελισσόμενης στα¬ 
θερότητας είναι να παρακολουθεί το προϊόν κατά τη 
διάρκεια της ζωής του και να προσδιορίζει ότι το προ¬ 
ϊόν παραμένει, και μπορεί να αναμένεται να παραμένει, 
εντός των προδιαγραφών σε συνθήκες φύλαξης, που 
αναγράφονται στην ετικέτα. 

6.28 Αυτό εφαρμόζεται κυρίως στο φαρμακευτικό προ¬ 
ϊόν σε συσκευασία, στην οποία πωλείται, αλλά πρέπει 
επίσης να εξετάζεται η περίπτωση να περιληφθεί στο 
πρόγραμμα το χύμα προϊόν. Για παράδειγμα, όταν το 
χύμα προϊόν αποθηκεύεται για μεγάλη χρονική περίο¬ 
δο πριν να συσκευασθεί και /ή να αποσταλεί από τον 
χώρο παραγωγής στον χώρο συσκευασίας, πρέπει να 
αξιολογείται και να μελετάται η επίδραση στη σταθε¬ 
ρότητα του συσκευασμένου προϊόντος σε συνθήκες 
περιβάλλοντος. Επιπλέον, πρέπει να εξετάζονται τα εν¬ 
διάμεσα προϊόντα, τα οποία φυλάσσονται και χρησιμο¬ 
ποιούνται μετά από παρατεταμένα χρονικά διαστήματα. 
Οι μελέτες σταθερότητας ανασυσταμένου προϊόντος 
διεξάγονται κατά την ανάπτυξη του προϊόντος και δεν 
χρειάζεται να υπάρχει παρακολούθηση σε εξελισσό¬ 
μενη βάση. Ωστόσο, ανάλογα με την περίπτωση, είναι 
επίσης δυνατόν να παρακολουθείται η σταθερότητα 
ανασυσταμένου προϊόντος. 

6.29 Τ ο πρόγραμμα εξελισσόμενης σταθερότητας πρέ¬ 
πει να περιγράφεται σε γραπτό πρωτόκολλο σύμφωνα 

με τους γενικούς κανόνες του Κεφαλαίου 4 και τα απο¬ 
τελέσματα να παίρνουν την μορφή έκθεσης αναφοράς. 
Ο εξοπλισμός που χρησιμοποιείται για το πρόγραμμα 
εξελισσόμενης σταθερότητας (θάλαμοι σταθερότητας 
μεταξύ άλλων) πρέπει να αξιολογείται ως κατάλληλος 
και να συντηρείται σύμφωνα με τους γενικούς κανόνες 
του Κεφαλαίου 3 και του παραρτήματος 15. 

6.30 Το πρωτόκολλο για το πρόγραμμα εξελισσόμενης 
σταθερότητας πρέπει να εκτείνεται μέχρι τέλους της 
λήξης της διάρκειας ζωής και πρέπει να περιλαμβάνει, 
χωρίς να περιορίζεται σ’ αυτές, τις ακόλουθες παρα¬ 
μέτρους: 

• τον αριθμό παρτίδων ανά περιεκτικότητα και τα 
διάφορα μεγέθη παρτίδας, αν έχει εφαρμογή, 

• τις σχετικές φυσικές, χημικές, μικροβιολογικές και 
βιολογικές μεθόδους ελέγχου, 

• τα κριτήρια αποδοχής, 

• τις αναφορές για τις μεθόδους ελέγχου, 

• την περιγραφή του συστήματος για το κλείσιμο 

• του περιέκτη, 

• τα διαστήματα μεταξύ των ελέγχων (χρονικά σημεία) 

• την περιγραφή των συνθηκών αποθήκευσης (πρέπει 
να χρησιμοποιούνται τυποποιημένες συνθήκες ΙΘΗ για 
μακροπρόθεσμο έλεγχο, σε συμφωνία με την επισήμαν¬ 
ση του προϊόντος), 

• άλλες εφαρμόσιμες παραμέτρους, ειδικές για το 
φαρμακευτικό προϊόν. 

6.31 Το πρωτόκολλο για το πρόγραμμα εξελισσόμενης 
σταθερότητας μπορεί να είναι διαφορετικό από εκείνο 
της αρχικής μελέτης μακροπρόθεσμης σταθερότητας, 
όπως υποβλήθηκε με τον φάκελο της άδειας κυκλοφο¬ 
ρίας με την προϋπόθεση ότι αυτό δικαιολογείται και 
τεκμηριώνεται στο πρωτόκολλο (για παράδειγμα η συ¬ 
χνότητα ελέγχου, ή όταν ενημερώνονται με σύγχρονα 
δεδομένα σύμφωνα με τις υποδείξεις του ΙΘΗ/νίΘΗ). 

6.32 Ο αριθμός των παρτίδων και η συχνότητα δι¬ 
εξαγωγής των ελέγχων πρέπει να παρέχουν επαρκή 
δεδομένα, που θα επιτρέπει την ανάλυση τάσης. Εκτός 
αν δικαιολογείται διαφορετικά, στο πρόγραμμα στα¬ 
θερότητας πρέπει να περιλαμβάνεται τουλάχιστον μια 
παρτίδα προϊόντος ανά έτος, που παρασκευάσθηκε για 
κάθε περιεκτικότητα και για κάθε κύριο τύπο πρωτο¬ 
γενούς συσκευασία, αν έχει εφαρμογή, (εκτός αν καμία 
παρτίδα δεν παρασκευάσθηκε κατά τη διάρκεια του 
έτους). Για προϊόντα όπου η παρακολούθηση της εξε¬ 
λισσόμενης σταθερότητας κανονικά θα χρειαζόταν τη 
διεξαγωγή ελέγχου με χρήση πειραματόζωων και δεν 
υπάρχουν διαθέσιμες κατάλληλες, εναλλακτικές τεχνι¬ 
κές με αξιολογημένη αξιοπιστία, η συχνότητα διεξαγω¬ 
γής του ελέγχου είναι δυνατόν να λαμβάνει υπόψη τη 
προσέγγιση οφέλους-κινδύνου. Η αρχή των μοντέλων 
του όΓα^θΙιπρ και ιτιαίπχίπρ είναι δυνατόν να εφαρμόζε¬ 
ται, αν δικαιολογείται επιστημονικά στο πρωτόκολλο. 

6.33 Σε ορισμένες περιπτώσεις, στο πρόγραμμα εξε¬ 
λισσόμενης σταθερότητας πρέπει να περιλαμβάνονται 
πρόσθετες παρτίδες. Γ ια παράδειγμα, μια μελέτη εξε¬ 
λισσόμενης σταθερότητας πρέπει να διεξάγεται μετά 
από οποιαδήποτε σημαντική αλλαγή ή σημαντική από¬ 
κλιση στη διαδικασία παραγωγής ή τη συσκευασία. 
Επίσης κάθε διαδικασία ανακατεργασίας, ανάκτησης 
πρέπει να εξετάζεται για να περιληφθεί στο πρόγραμμα. 

6.34 Τα αποτελέσματα των μελετών εξελισσόμενης 
σταθερότητας πρέπει να είναι διαθέσιμα στο προσω¬ 


πικό σε υπεύθυνες θέσεις και ιδιαίτερα στο(στα) Ει¬ 
δικευμένο^) Πρόσωπο(α). Όταν διεξάγονται μελέτες 
εξελισσόμενης σταθερότητας σε εγκατάσταση δια¬ 
φορετική από την εγκατάσταση παραγωγής του χύμα 
ή του τελικού προϊόντος, πρέπει να υπάρχει γραπτή 
συμφωνία μεταξύ των ενδιαφερομένων μερών. Τα απο¬ 
τελέσματα των μελετών εξελισσόμενης σταθερότητας 
πρέπει να είναι διαθέσιμα στο εργοστάσιο παραγωγής 
για εξέταση από την αρμόδια αρχή. 

6.35 Πρέπει να διερευνώνται τάσεις εκτός των προ¬ 
διαγραφών ή σημαντικές μη τυπικές τάσεις. Κάθε 
επιβεβαιωμένο εκτός προδιαγραφών αποτέλεσμα ή 
σημαντική αρνητική τάση, που επηρεάζει τις παρτίδες 
παραγωγής που απελευθερώνονται στην αγορά πρέ¬ 
πει να αναφέρεται στις σχετικές αρμόδιες αρχές. Η 
πιθανή επίδραση στις παρτίδες, που βρίσκονται στην 
αγορά, πρέπει να εξετάζεται σύμφωνα με το κεφάλαιο 
8 του Οδηγού ΘΜΡ και σε διαβούλευση με τις σχετικές 
αρμόδιες αρχές. 

6.36 Μια συνοπτική παρουσίαση όλων των δεδομένων, 
που προκύπτουν, συμπεριλαμβανομένων των ενδιαμέ¬ 
σων συμπερασμάτων για το πρόγραμμα, πρέπει να είναι 
γραπτή και να διατηρείται. Η συνοπτική παρουσίαση 
πρέπει να υπόκειται σε περιοδική εξέταση. 

Μεταφορά τεχνογνωσίας των μεθόδων ελέγχου 

6.37 Πριν από τη μεταφορά μιας μεθόδου ελέγχου, η 
εγκατάσταση από την οποία μεταφέρεται η μέθοδος 
ελέγχου θα πρέπει να επιβεβαιώνει ότι η μέθοδος ελέγ¬ 
χου συμμορφώνεται με όσα περιγράφονται στην Άδεια 
Κυκλοφορίας ή το σχετικό τεχνικό φάκελο. Η αρχική 
αξιολόγηση των μεθόδων ελέγχου θα πρέπει να ανα- 
σκοπείται προκειμένου να διασφαλίζεται η συμμόρφωση 
με τις ισχύουσες απαιτήσεις κατά ΙΘΗΆ/ΙΘΗ. Θα πρέπει 
να πραγματοποιείται και να τεκμηριώνεται μια ανάλυση 
χάσματος (ραρ απαίγείε) για να εντοπιστεί οποιαδήποτε 
συμπληρωματική αξιολόγηση η οποία πρέπει να εφαρ¬ 
μοστεί, πριν από την πραγματοποίηση της μεταφοράς 
τεχνογνωσίας. 

6.38 Η μεταφορά μεθόδων ελέγχου από ένα εργα¬ 
στήριο (αρχικό εργαστήριο) σε ένα άλλο εργαστήριο 
(εργαστήριο υποδοχής) θα πρέπει να περιγράφεται με 
ένα αναλυτικό πρωτόκολλο. 

6.39 Το πρωτόκολλο μεταφοράς θα πρέπει να πε¬ 
ριλαμβάνει, αλλά να μην περιορίζεται, στις παρακάτω 
παραμέτρους: 

• Προσδιορισμός του ελέγχου που θα πραγματοποιη¬ 
θεί και η σχετική μέθοδος ελέγχου που θα μεταφερθεί, 

• Προσδιορισμός των επιπλέον απαιτήσεων εκπαί¬ 
δευσης, 

• Προσδιορισμός των προτύπων και των δειγμάτων 
που θα ελέγχονται, 

• Προσδιορισμός οποιονδήποτε ειδικών συνθηκών 
μεταφοράς και αποθήκευσης του εξοπλισμού ελέγχου, 

• Τα κριτήρια αποδοχής που θα πρέπει να βασίζονται 
στην παρούσα μελέτη αξιολόγησης και σύμφωνα με τις 
απαιτήσεις κατά ΙΘΗ/νίΘΗ. 

6.40 Αποκλίσεις από το πρωτόκολλο θα πρέπει να 
διερευνούνται πριν από την ολοκλήρωση της διαδικα¬ 
σίας μεταφοράς τεχνογνωσίας. Η έκθεση μεταφοράς 
τεχνογνωσίας θα πρέπει να τεκμηριώνει το συγκριτικό 
αποτέλεσμα της διαδικασίας και θα πρέπει να εντοπίζει 
περιοχές που απαιτούν περαιτέρω επαναξιολόγηση της 
μεθόδου ελέγχου, εάν είναι εφαρμόσιμο. 

6.41 Όπου απαιτείται, συγκεκριμένες απαιτήσεις που 
περιγράφονται σε άλλες Ευρωπαϊκές Κατευθυντήριες 
Οδηγίες, θα πρέπει να λαμβάνονται υπόψη στη μεταφο¬ 
ρά συγκεκριμένων μεθόδων ελέγχου (πχ. Νθ3γ ΙηίΓ3Γθά 
δροοίΓοεοοργ). 


Η παρούσα απόφαση ισχύει από 1η Οκτωβρίου 2014. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΔΗΜΗΤΡΙΟΣ ΛΙΝΤΖΕΡΗΣ 

